ລັດຖະບານ ລາວ ຄາດວ່າເສດຖະກິດ ລາວ ໃນປີ 2022 ຈະຂະຫຍາຍຕົວທີ່ລະດັບ 4.2 ເປີເຊັນ
ກ່ອນໜ້ານີ້ ADB ໄດ້ປັບຫຼຸດຄາດໝາຍການຂະຫຍາຍຕົວ GDP ປີ 2021 ຂອງ ລາວ ຈາກລະດັບ 4 ເປີເຊັນລົງມາເປັນ 2.3 ເປີເຊັນໃນທ້າຍເດືອນກັນຍາ 2021.
ລັດຖະບານ ລາວ ຄາດວ່າເສດຖະກິດ ລາວ ໃນປີ 2022 ຈະຂະຫຍາຍຕົວທີ່ລະດັບ 4 2 ເປີເຊັນຊຶ່ງຕໍ່າກວ່າລະດັບຄາດໝາຍຂອງກຸ່ມອາຊຽນ ທີ່ທະນາຄານພັດທະນາເອເຊຍ (ADB) ຄາດວ່າຈະຂະຫຍາຍຕົວທີ່ອັດຕາສະເລ່ຍ 5 1 ເປີເຊັນ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ-ລັດຖະມົນຕີກະຊວງແຜນການ ແລະ ການລົງ ທຶນຖະແຫຼງວ່າລັດຖະບານ ລາວ ໄດ້ວາງເປົ້າໝາຍການເຕີບໂຕຂອງຜະລິດຕະພັນລວມພາຍໃນ (GDP) ໃນປີ 2022 ໄວ້ທີ່ລະດັບ 4 2 ເປີເຊັນທຽບໃສ່ປີ 2021 ຊຶ່ງຈະເຮັດໃຫ້ GDP ມີມູນຄ່າລວມ 191,600 ຕື້ກີບ ທີ່ຄິດສະເລ່ຍເປັນລາຍຮັບຂອງປະຊາຊົນ ລາວ ທີ່ລະດັບ 2,496 ໂດລາຕໍ່ຄົນຕໍ່ປີ ແລະ ພາກບໍລິການຈະມີມູນຄ່າຫຼາຍທີ່ສຸດ ຕິດຕາມດ້ວຍພາກອຸດສາຫະກຳ, ພາກກະສິ ກຳ-ປ່າໄມ້ ແລະ ລາຍຮັບພາສີອາກອນຕາມລຳດັບດັ່ງທີ່ທ່ານ ສອນໄຊ ໄດ້ຖະແຫຼງຢືນຢັນວ່າ “ປັດໄຈທີ່ເຮັດໃຫ້ເສດຖະກິດສາມາດຈະເຕີບໂຕ 4 2 ເປີເຊັນມີຫຍັງແດ່ ນຶ່ງ-ຂະແໜງກະສິກຳຄາດ ວ່າຈະຂະຫຍາຍຕົວໃນລະດັບ 2 5 ສ່ວນຮ້ອຍ ຊຶ່ງກວມເອົາ 16 8 ສ່ວນຮ້ອຍຂອງ GDP, ສອງ-ອຸດສາ ຫະກຳຂະຫຍາຍຕົວໃນລະດັບ 5 ສ່ວນຮ້ອຍ ກວມເອົາ 34 ສ່ວນຮ້ອຍຂອງ GDP, ບໍລິ ການຈະຂະຫຍາຍຕົວໃນລະດັບ 4 2 ສ່ວນຮ້ອຍກວມເອົາ 38 9 ສ່ວນຮ້ອຍ, ສີ່-ແມ່ນພາສີອາກອນຈະຂະຫຍາຍຕົວໃນລະ ດັບ 3 5 ສ່ວນຮ້ອຍກວມເອົາ 10 3 ສ່ວນຮ້ອຍຂອງ GDP ” ທ່ານ ສອນໄຊ ຖະແຫຼງດ້ວຍວ່າລັດຖະບານ ລາວ ໄດ້ວາງຄາດໝາຍການລົງທຶນໃນພາກເສດຖະ ກິດໃນປີນີ້ໄວ້ທີ່ມູນຄ່າລວມ 43,950 ຕື້ກີບ ໃນນີ້ຈະເປັນການລົງທຶນໂດຍລັດຖະບານໃນມູນຄ່າ 3,950 ຕື້ກີບ ແລະ ຂໍການຊ່ວຍເຫຼືອຈາກຕ່າງປະເທດ 6,750 ຕື້ກີບ ສ່ວນທີ່ເຫຼືອໃນມູນຄ່າລວມ 33,250 ຕື້ກີບນັ້ນຈະເປັນການສົ່ງເສີມການລົງທຶນຂອງພາກເອກະຊົນທັງໃນ ລາວ ແລະ ຈາກຕ່າງປະເທດເປັນດ້ານຫຼັກ ທາງດ້ານທ່ານ ອາລເບີດ ພາກ ຫົວໜ້ານັກເສດຖະສາດໃນທະນາຄານພັດທະນາແຫ່ງເອເຊຍ (ADB) ໄດ້ໃຫ້ການຄາດໝາຍວ່າເສດຖະກິດຂອງກຸ່ມເອເຊຍໃນປີ 2022 ຈະຂະຫຍາຍຕົວທີ່ລະ ດັບສະເລ່ຍ 5 1 ເປີເຊັນ ໝາຍຄວາມວ່າ GDP ລາວຂະຫຍາຍຕົວຕໍ່າກວ່າລະດັບສະເລ່ຍຂອງກຸ່ມ ອາຊຽນ ທັງຍັງຕໍ່າກວ່າການຂະຫຍາຍຕົວ GDP ທີ່ລະດັບ 5 3 ເປີເຊັນໃນພາກພື້ນ ເອເຊຍຕາ ເວັນອອກອີກດ້ວຍ ດັ່ງທີ່ທ່ານ ອາລເບີດ ພາກ ຢືນຢັນວ່າ “ພວກເຮົາພຽງແຕ່ຫຼຸດການຄາດຄະເນລົງພຽງເລັກນ້ອຍ ແລະມັນພຽງແຕ່ ເປັນການຮັບຮູ້ຄວາມຕ້ອງການຊ້າລົງໃນປະເທດຈີນ ແລະແຫ່ງອື່ນໆ ແຕ່ພວກ ເຮົາກໍຍັງຄາດຫວັງວ່າການເຕີບໂຕໃນປີນີ້, 2022 ເປັນ 5 3 ເປີເຊັນ ໃນພາກພື້ນ ຊຶ່ງພວກເຮົາຄິດວ່າເປັນການຟື້ນຕົວທີ່ດີໃນເອເຊຍ ແລະການເຕີບໂຕທົ່ວຂົງເຂດເອເຊຍຕາເວັນອອກສຽງໃຕ້ຈະຢູ່ໃນລະດັບປານກາງ ພວກເຮົາຄາດວ່າຈະຂະຫຍາຍຕົວປະມານ 5 1 ເປີເຊັນ ” ກ່ອນໜ້ານີ້ ADB ໄດ້ປັບຫຼຸດຄາດໝາຍການຂະຫຍາຍຕົວ GDP ປີ 2021 ຂອງ ລາວ ຈາກລະດັບ 4 ເປີເຊັນລົງມາເປັນ 2 3 ເປີເຊັນໃນທ້າຍເດືອນກັນຍາ 2021 ດ້ວຍເຫດຜົນວ່າການສະກັດກັ້ນ ແລະ ຄວບຄຸມການລະບາດໄວຣັສໂຄວິດ-19 ໃນ ລາວ ໄດ້ດຳເນີນໄປຢ່າງຊັກຊ້າ ໂດຍສະເພາະກໍແມ່ນການສັກຢາວັກຊີນກັນ ໂຄວິດ-19 ໃຫ້ປະຊາຊົນ ລາວນັ້ນຍັງບໍ່ທົ່ວເຖິງ ແລະ ບໍ່ພຽງພໍກັບຄວາມຕ້ອງການຕົວຈິງ ຊຶ່ງກໍເຮັດໃຫ້ໂຄວິດ-19 ຍັງຄົງສືບຕໍ່ການລະບາດໃນ ລາວ ຢູ່ເລື້ອຍມາ ແລະ ສົ່ງຜົນກະທົບຕໍ່ການຟື້ນຕົວທາງເສດຖະກິດຂອງ ລາວ ຢ່າງຫຼີກລ່ຽງບໍ່ໄດ້ ໂດຍສະເພາະແມ່ນພາກບໍລິການ ແລະ ທ່ອງທ່ຽວນັ້ນໄດ້ຮັບຜົນກະທົບໜັກໜ່ວງທີ່ສຸດ ເພາະການປິດຊາຍແດນເຮັດໃຫ້ບໍ່ມີນັກທ່ອງທ່ຽວເດີນທາງມາ ລາວ ນັບແຕ່ປີ 2020 ທັງນີ້ໂດຍທະນາຄານພັດທະນາເອເຊຍ ໄດ້ສະເໜີລາຍງານເສດຖະກິດ ລາວ ໃນປີ 2020 ດ້ວຍການປັບຫຼຸດ GDP ລາວຕິດລົບທີ່ລະດັບ 2 5 ເປີເຊັນ ທຽບກັບປີ 2019 ອັນຖືເປັນການຕິດລົບຄັ້ງທຳ ອິດໃນໄລຍະກວ່າ 30 ປີນັບຈາກປີ 1986 ເປັນຕົ້ນມາ ໂດຍມີສາເຫດທີ່ສຳຄັນຈາກການລະບາດໂຄວິດ-19 ໃນຕະຫຼອດປີ 2020 ທີ່ລັດຖະບານ ລາວ ໄດ້ວາງຄາດໝາຍ GDP ຂະຫຍາຍຕົວໄວ້ທີ່ລະດັບ 6 5 ເປີເຊັນ ມີມູນຄ່າລວມ 117,780 ຕື້ກີບທີ່ຄິດເປັນລາຍໄດ້ສະເລ່ຍຂອງປະຊາຊົນ ລາວ ທີ່ລະດັບ 2,733 ໂດລາຕໍ່ຄົນຕໍ່ປີ ແຕ່ດ້ວຍການລະບາດໄວຣັສໂຄວິດ-19 ດັ່ງກ່າວ ຈຶ່ງເຮັດໃຫ້ບໍ່ສາມາດບັນລຸເປົ້າໝາຍໄດ້ຈິງ ເພາະວ່າການລະບາດໂຄວິດ-19 ເຮັດໃຫ້ ລາວ ສູນເສຍທາງເສດ ຖະກິດຫຼາຍກວ່າ 7,000 ຕື້ກີບ ແລະ ສົ່ງຜົນກະທົບຕໍ່ຫົວໜ່ວຍທຸລະກິດທັງໝົດໃນ ລາວ ທີ່ມີຫຼາຍກວ່າ 129,690 ລາຍໃນປັດຈຸບັນນີ້ ແຕ່ຢ່າງໃດກໍຕາມ ແຜນການພັດທະນາເສດຖະກິດ-ສັງຄົມແຫ່ງຊາດ ລາວ ຄັ້ງທີ 9 ທີ່ຈະຈັດຕັ້ງປະຕິບັດໃນຊ່ວຍປີ 2021-2025 ໄດ້ວາງຄາດໝາຍການຂະຫຍາຍຕົວທາງເສດຖະກິດໄວ້ທີ່ອັດ ຕາສະເລ່ຍ 4 ເປີເຊັນ